Stokvis-broodjie met tartaresous | SARIE
Stokvis-broodjie met tartaresous	deur Herman Lensing
Jy kan die vis ’n dag voor die tyd in die krummelmengsel doop en in die yskas hou. Maak dit dan gaar net voor jy dit wil voorsit. Vir ’n gesonder opsie, bak die vis in die oond.
500 ml fyn polenta
15 ml gemengde gedroogde kruie
6 stokvisfilette, ontdooi
6 broodjies van jou keuse,
55 g (60 ml) sagte botter
30 g slaaiblare van jou keuse
1 wit-ui, in ringe gesny
125 g-houer tartaresous
Meng polenta met kruie en geur goedmet sout en peper. Gooi geklitsteeier in plat bak en doop visfilette in eier. Bedek met polenta-krummels en herhaal die proses nog een keer. Sny broodjies in helfte en smeer
met botter. Verdeel slaaiblare tussen broodjies en pak op een helfte, gevolg deur paar skywe uie en tamatie. Verhit sonneblomolie in pan tot warm en vlakbraai die gekrummelde filette – sowat 5 – 8 minute per kant of tot goudbruin en bros. Dreineer op kombuispapier en plaas filette op broodjies met slaai. Skep tartaresous oor en plaas ander helfte van broodjie bo-op. Sit voor.